
ΑΠΟΦΑΣΕΙΣ 


1 

Τροποποίηση της υπ' αριθμ. οικ. 30110(385)/ 
27.01.2017 απόφασης του Περιφερειάρχη Κε¬ 
ντρικής Μακεδονίας περί μεταβίβασης αρμοδιο¬ 
τήτων και παροχής εξουσιοδότησης υπογραφής 
εγγράφων, αποφάσεων και άλλων πράξεων «ΜΕ 
ΕΝΤΟΛΗ ΠΕΡΙΦΕΡΕΙΑΡΧΗ». 

2 

Τροποποίηση της υπ' αριθμ. 30201 (393)/27.01.2017 
απόφασης του Περιφερειάρχη Κεντρικής Μακεδο¬ 
νίας περί μεταβίβασης αρμοδιοτήτων και παροχής 
εξουσιοδότησης υπογραφής εγγράφων, αποφάσεων 
και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ». 

3 

Έγκριση υπερωριακής απασχόλησης τακτικών 
υπαλλήλων του Δήμου Φιλιατών το έτος 2017. 

4 

Καθιέρωση υπερωριακής απασχόλησης των 
υπαλλήλων που υπηρετούν στον Διεπιστημονικό 
Οργανισμό Αναγνώρισης Τίτλων Ακαδημαϊκών 
και Πληροφόρησης (Δ.Ο.Α.Τ.Α.Π.) για το Β'εξάμη- 
νο 2017. 


ΑΠΟΦΑΣΕΙΣ 

Αριθμ.οικ. 243018(39 17) (1) 

Τροποποίηση της υπ' αρίθμ. οικ. 30110(385)/ 
27.01.2017 απόφασης του Περιφερειάρχη Κε¬ 
ντρικής Μακεδονίας περί μεταβίβασης αρμοδι¬ 
οτήτων και παροχής εξουσιοδότησης υπογρα¬ 
φής εγγράφων, αποφάσεων και άλλων πράξεων 
«ΜΕ ΕΝΤΟΛΗ ΠΕΡΙΦΕΡΕΙΑΡΧΗ». 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 113,159,160,186, 242, 
282 και 283 του ν. 3852/2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης-Πρό- 
γραμμα Καλλικράτης» (ΦΕΚ 87/τ.Α707.06.2010), όπως 
τροποποιήθηκε, συμπληρώθηκε και ισχύει. 

2. Τις διατάξεις της παραγράφου 1 του άρθρου 4 και 
των άρθρων 27 και 28 του Κεφαλαίου Α', της υποπαρα- 
γράφου Δ.9 της παραγράφου Δ του άρθρου 2 του ν. 


4336/2015 «Συνταξιοδοτικές διατάξεις - Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό ....» (ΦΕΚ 94/τ. Α7714.08.2015). 

3. Τις διατάξεις του ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ».(ΦΕΚ 26/τ. Α709.02.2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006 «ΕθνικόΤυπογραφείο, Εφημερίς της Κυβερ- 
νήσεως και λοιπές διατάξεις» (ΦΕΚ 131 /τ. Α728.06.2006). 

5. Τις διατάξεις των άρθρων 9 και 18 του ν.2690/1999 
«Κώδικας Διοικητικής Διαδικασίας» (ΦΕΚ 45/τ. Α7 
09.03.1999) όπως τροποποιήθηκε και ισχύει. 

6. Τις υπ'αριθμ. 81320 και 77909/01.12.2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ4302/τ. Β730.12.2016), με τις 
οποίες εγκρίθηκε η τροποποίηση του Οργανισμού της 
Περιφέρειας Κεντρικής Μακεδονίας (π.δ. 133/2010, ΦΕΚ 
226/τ.Α727.12.2010). 

7. Τις διατάξεις των άρθρων 54 και 90 του π.δ. 63/2005 
(ΦΕΚ 98 Α722-4-2005) «Κωδικοποίηση της νομοθεσίας 
για την Κυβέρνηση και τα κυβερνητικά όργανα». 

8. Τις υπ'αριθμ. Γ.Π.Κ.Μ./οικΙ 827/08-06-2016 και 
Γ.Π.Κ.Μ /οικ. 642/20.02.2017 αποφάσεις του Περιφε¬ 
ρειάρχη περί ορισμού Αντιπεριφερειαρχών και ανάθε¬ 
σης τομέων ευθύνης (ΦΕΚ 321/Υ.Ο.Δ.Δ./21.06.2016 και 
102/Υ.Θ.Δ.Δ./06.03.2017). 

9. Την υπ'αριθμ. 353591 (7730)/10.09.2014 απόφαση 
του Περιφερειάρχη Κεντρικής Μακεδονίας περί διορι¬ 
σμού Εκτελεστικού Γραμματέα (ΦΕΚ1253/τ. Γ719.09.14). 

10. Την υπ' αριθμ. οικ. 30110(385)/27.01.2017 από¬ 
φαση του Περιφερειάρχη Κεντρικής Μακεδονίας περί 
μεταβίβασης αρμοδιοτήτων των οργανικών μονάδων 
της Περιφέρειας Κεντρικής Μακεδονίας στους Αντιπε- 
ριφερειάρχες και στον Εκτελεστικό Γραμματέα, καθώς 
και παροχή εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ ΠΕΡΙΦΕ¬ 
ΡΕΙΑΡΧΗ», στους Αντιπεριφερειάρχες, στον Εκτελεστικό 
Γραμματέα, στους Προϊσταμένους των Γενικών Διευ¬ 
θύνσεων, των Διευθύνσεων/Αυτοτελών Διευθύνσεων, 
Υποδιευθύνσεων, Τμημάτων/Αυτοτελών Τμημάτων και 
Αυτοτελών Γραφείων της Περιφέρειας Κεντρικής Μακε¬ 
δονίας (ΦΕΚ 390/τ.Β710.02.2017). 

11. Την αριθμ. ΔΟΑ/οικ.26601/10.10.2007 εγκύκλιο 
του Υπουργείου Εσωτερικών και την αριθμ. ΔΟΑ/οικ. 
8638/26.03.2013 εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα 
διοικητικά έγγραφα. 

12. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
των υπηρεσιών της Περιφέρειας Κεντρικής Μακεδονίας. 

13. Το γεγονός ότι από την παρούσα απόφαση δεν 
προκαλείται δαπάνη σε βάρους του Κρατικού Προϋ¬ 
πολογισμού ή της Περιφέρειας Κεντρικής Μακεδονίας, 
αποφασίζουμε: 

Α. Την τροποποίηση της υπ' αριθμ. 30110 (385)/ 
27.01.2017 απόφασης του Περιφερειάρχη Κεντρικής 
Μακεδονίας περί μεταβίβασης αρμοδιοτήτων των ορ¬ 
γανικών μονάδων της Περιφέρειας Κεντρικής Μακεδο¬ 
νίας στους Αντιπεριφερειάρχες και στον Εκτελεστικό 
Γραμματέα, καθώς και παροχή εξουσιοδότησης υπο¬ 
γραφής εγγράφων, αποφάσεων και άλλων πράξεων 
«ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στους Αντιπεριφερει- 
άρχες, στον Εκτελεστικό Γραμματέα, στους Προϊστα¬ 
μένους των Γενικών Διευθύνσεων, των Διευθύνσεων/ 
Αυτοτελών Διευθύνσεων, Υποδιευθύνσεων, Τμημά¬ 
των / Αυτοτελών Τμημάτων και Αυτοτελών Γραφείων 
της Περιφέρειας Κεντρικής Μακεδονίας (ΦΕΚ 390/τ. 
Β710.02.2017) ως ακολούθως: 

1. ) Στην ενότητα Α.1), η παράγραφος 2. αντικαθίσταται 
ως εξής: 

«2. Την ανάθεση κάθε είδους σύμβασης (προμηθει¬ 
ών, υπηρεσιών, εργασιών, προγραμματικών κ.λπ.), που 
αφορούν στις υπηρεσίες χωρικής τους αρμοδιότητας». 

2. ) Στην ενότητα Α.1), προστίθεται παράγραφος «14.» 
ως εξής: 

«14.Τον ορισμό υπαλλήλων του Γραφείο τους ως υπεύ¬ 
θυνων για την επικύρωση αντιγράφων εγγράφων και τη 
βεβαίωση του γνησίου της υπογραφής, καθώς και τον 
ορισμό υπαλλήλων για την τήρηση του εμπιστευτικού 
πρωτοκόλλου, την επικύρωση αντιγράφων και τη διακί¬ 
νηση εγγράφων εμπιστευτικού χαρακτήρα, σύμφωνα με 
τις εκάστοτε ισχύουσες διατάξεις νόμου». 

3. ) Στην ενότητα Α.2), η παράγραφος 1. αντικαθίσταται 
ως εξής: 

«Ι.Την ανάθεση κάθε είδους σύμβασης (προμηθει¬ 
ών, υπηρεσιών, εργασιών, προγραμματικών κ.λπ.), που 
αφορούν στις υπηρεσίες Έδρας, σε περισσότερες της 
μίας Περιφερειακές Ενότητες/Μητροπολιτικής Ενότητας 
ή στο σύνολο της Περιφέρειας Κεντρικής Μακεδονίας, 
του τομέα ευθύνης τους. 

4. ) Στην ενότητα Α.2), η παράγραφος 6. αντικαθίσταται 
ως εξής: 

«6. Τη συγκρότηση επιτροπών/κλιμακίων ή ομάδων 
εργασίας για δραστηριότητες του τομέα ευθύνης τους, 
καθώς και τον ορισμό μελών αυτών προερχομένων από 
υπηρεσίες περισσοτέρων της μίας Περιφερειακής/Μη- 
τροπολιτικής Ενότητας ή/και λοιπούς φορείς της ΠΚΜ 
ή από μία Περιφερειακή/Μητροπολιτική Ενότητα και 
φορέα άλλης Περιφερειακής/Μητροπολιτικής Ενότητας. 


5. ) Στην ενότητα Α.2), προστίθεται παράγραφος «8. 
και 9.» ως εξής: 

«8. Τη συμμετοχή των υπαλλήλων του γραφείου τους 
σε εκπαιδευτικά προγράμματα / σεμινάρια του εσωτε¬ 
ρικού. 

9.Τον ορισμό υπαλλήλων του γραφείου τους, ως υπεύ¬ 
θυνων για την επικύρωση αντιγράφων εγγράφων και τη 
βεβαίωση του γνησίου της υπογραφής, καθώς και τον 
ορισμό υπαλλήλων για την τήρηση του εμπιστευτικού 
πρωτοκόλλου, την επικύρωση αντιγράφων και τη διακί¬ 
νηση εγγράφων εμπιστευτικού χαρακτήρα, σύμφωνα με 
τις εκάστοτε ισχύουσες διατάξεις νόμου.» 

6. ) Στην ενότητα Α.3), η παράγραφος 5. αντικαθίσταται 
ως εξής: 

«5. Τη συμμετοχή σε εκπαιδευτικά προγράμματα/ σε¬ 
μινάρια του εσωτερικού των Προϊσταμένων των Γενικών 
Διευθύνσεων, των Προϊσταμένων και υπαλλήλων των 
Αυτοτελών Υπηρεσιών της ΠΚΜ, των υπαλλήλων που 
υπηρετούν στο Γραφείο Περιφερειάρχη, στο Γραφείο 
Εκτελεστικού Γραμματέα καθώς και την έγκριση συμ¬ 
μετοχής όλων των Προϊσταμένων και υπαλλήλων της 
Π.Κ.Μ σε εκπαιδευτικά προγράμματα / σεμινάρια του 
εξωτερικού». 

7. ) Στην ενότητα Α.3), η παράγραφος «6.» καταργείται 
και η παράγραφος «7.» απαριθμείται σε παράγραφος «6.» 

8. ) Στην ενότητα Α.3), προστίθεται παράγραφος «7.» 
ως εξής: 

«7. Τον ορισμό υπαλλήλων του Γραφείου Περιφερειάρ¬ 
χη και του Γραφείου Εκτελεστικού Γραμματέα ως υπεύ¬ 
θυνων για την επικύρωση αντιγράφων εγγράφων και τη 
βεβαίωση του γνησίου της υπογραφής, καθώς και τον 
ορισμό υπαλλήλων για την τήρηση του εμπιστευτικού 
πρωτοκόλλου, την επικύρωση αντιγράφων και τη διακί¬ 
νηση εγγράφων εμπιστευτικού χαρακτήρα, σύμφωνα με 
τις εκάστοτε ισχύουσες διατάξεις νόμου.» 

9. ) Στην ενότητα Β.3), η παράγραφος 2. αντικαθίσταται 
ως εξής: 

«2.) Τη μετακίνηση εντός/εκτός έδρας στο εσωτερικό 
των Προϊσταμένων των Γενικών Διευθύνσεων, των Αυτο¬ 
τελών Διευθύνσεων, Αυτοτελών Τμημάτων και Γραφείων, 
της Νομικής Υπηρεσίας Έδρας, καθώς και των ιδιωτών 
που εκτελούν εργασίες αρμοδιότητας Αυτοτελών Υπη¬ 
ρεσιών της Περιφέρειας Κεντρικής Μακεδονίας.» 

10. ) Στην ενότητα Β.4), προστίθεται παράγραφος «6.» 
ως εξής: 

«6. Τον ορισμό υπαλλήλων του Γραφείου Γενικής Διεύ¬ 
θυνσης ως υπεύθυνων για την επικύρωση αντιγράφων 
εγγράφων και τη βεβαίωση του γνησίου της υπογραφής 
καθώς και τον ορισμό υπαλλήλων για την τήρηση του 
εμπιστευτικού πρωτοκόλλου, την επικύρωση αντιγρά¬ 
φων και τη διακίνηση εγγράφων εμπιστευτικού χαρα¬ 
κτήρα, σύμφωνα με τις εκάστοτε ισχύουσες διατάξεις 
νόμου.» 

11. ) Στην ενότητα Β.5), η παράγραφος 2. αντικαθίστα¬ 
ται ως εξής: 

«2. Τα διαβιβαστικά, προπαρασκευαστικά, πληρο¬ 
φοριακά, υπομνηστικά, απαντητικά και λοιπά έγγραφα 
προς υπηρεσίες, υπαλλήλους, πολίτες και φορείς, καθώς 




Τεύχος Β'2187/27.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


21987 


και τα διαβιβαστικά και προπαρασκευαστικά έγγραφα 
προς Υπουργεία, Δικαστικές Αρχές, Ελεγκτικές Αρχές, 
Νομικούς Συμβούλους και Αποκεντρωμένες Διοικήσεις». 

12. ) Στην ενότητα Β.8), αντικαθίσταται το λεκτικό της 
περίπτωσης Β.8.) ως εξής: 

«Β.8.) Την παροχή εξουσιοδότησης υπογραφής πρά¬ 
ξεων και εγγράφων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» 
στους Προϊστάμενους των Αυτοτελών Τμημάτων, της 
Νομικής Υπηρεσίας, του Τμήματος Χωρικού Σχεδιασμού, 
του Τμήματος Εργαστηρίου Ελέγχων και Έρευνας, των 
Τμημάτων Διαφάνειας και Υποστήριξης Συστημάτων, 
των Τμημάτων Πολιτικής Προστασίας Περιφερειακών 
Ενοτήτων, των Αυτοτελών Γραφείων, καθώς και των 
Γραφείων Παλλαϊκής Άμυνας και Πολιτικής Σχεδίασης 
Εκτάκτων Αναγκών ΠΑΜ-ΠΣΕΑ ΠΕ της Περιφέρειας Κε¬ 
ντρικής Μακεδονίας για:» 

13. ) Στην ενότητα Β.8), στην παράγραφο 2. αντικαθί¬ 
στανται οι λέξεις «....Διεύθυνση / Υποδιεύθυνση.» από 
τη λέξη «Υπηρεσία» 

14. ) Στην ενότητα Β.8), προστίθενται παράγραφοι 
4,5,6,7,8, 9 και 10. ως εξής: 

«4. Τις βεβαιώσεις και τα πιστοποιητικά, για κάθε νόμι¬ 
μη χρήση, που αφορούν σε αρμοδιότητες των υπηρεσι¬ 
ών τους, βάσει στοιχείων που τηρούνται στις υπηρεσίες 
τους. 

5. Τις βεβαιώσεις που αφορούν σε υπαλλήλους, εργα¬ 
ζόμενους, συμβασιούχους, καταρτιζόμενους, εκπαιδευό¬ 
μενους, σπουδαστές κτλ., βάσει στοιχείων που τηρούνται 
στις υπηρεσίες τους. 

6. Τον ορισμό υπαλλήλων της υπηρεσίας τους ως υπεύ¬ 
θυνων για την επικύρωση αντιγράφων εγγράφων και τη 
βεβαίωση του γνησίου της υπογραφής και τον ορισμό 
υπαλλήλων για την τήρηση του εμπιστευτικού πρωτο¬ 
κόλλου, την επικύρωση αντιγράφων και τη διακίνηση 
εγγράφων εμπιστευτικού χαρακτήρα, σύμφωνα με τις 
εκάστοτε ισχύουσες διατάξεις νόμου. 

7. Την ανάθεση καθηκόντων σε υπαλλήλους υπηρε¬ 
σιών τους. 

8. Τον ορισμό υπαλλήλων των υπηρεσιών τους για 
εκτέλεση εργασίας εντός και εκτός εργάσιμου ωραρίου. 

9. Τη μετακίνηση εντός/εκτός έδρας των υπαλλήλων 
των υπηρεσιών τους που μετακινούνται εντός της Περι¬ 
φέρειας Κεντρικής Μακεδονίας. 

10. Τη θέση στο «ΑΡΧΕΙΟ» εγγράφων και πράξεων που 
αφορούν υποθέσεις που έχουν περαιωθεί ή δεν απαιτεί¬ 
ται περαιτέρω ενέργειες. 

Β) Κατά τα λοιπά η υπ' αρίθμ. οικ. 30110(385)/27.01.2017 
(ΦΕΚ 390/τ. Β710.02.2017) απόφαση του Περιφερειάρχη 
Κεντρικής Μακεδονίας περί μεταβίβασης αρμοδιοτήτων 
και παροχής εξουσιοδότησης υπογραφής εγγράφων, 
αποφάσεων και άλλων πράξεων «ΜΕ ΕΝΤΟΛΗ ΠΕΡΙΦΕ¬ 
ΡΕΙΑΡΧΗ» παραμένει σε ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Ιουνίου 2017 
Ο Περιφερειάρχης 
ΑΠΟΣΤΟΛΟΣ ΤΖΙΤΖΙΚΩΣΤΑΣ 


Αριθμ.οικ. 243024 (39 19) (2) 

Τ ροποποίηση της υπ' αριθμ. 30201 (393)/27.01.2017 
απόφασης του Περιφερειάρχη Κεντρικής Μακεδο¬ 
νίας περί μεταβίβασης αρμοδιοτήτων και παροχής 
εξουσιοδότησης υπογραφής εγγράφων, αποφά¬ 
σεων και άλλων πράξεων «ΜΕ ΕΝΤΟΛΗ ΠΕΡΙΦΕ¬ 
ΡΕΙΑΡΧΗ». 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 113,159,160,186,242,282 
και 283 του ν. 3852/2010 «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης» (ΦΕΚ 87/τ. Α707.06.2010), όπως 
τροποποιήθηκε, συμπληρώθηκε και ισχύει. 

2. Τις διατάξεις της παραγράφου 1 του άρθρου 4 και 

των άρθρων 27 και 28 του Κεφαλαίου Α', της υποπα- 
ραγράφου Δ.9 της παραγράφου Δ του άρθρου 2 του 
ν. 4336/2015 «Συνταξιοδοτικές διατάξεις - Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό.» (ΦΕΚ 94/τ. Α714.08.2015). 

3. Τις διατάξεις του ν. 3528/2007 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ» (ΦΕΚ 26/τ. Α709.02.2007), 
όπως τροποποιήθηκε, συμπληρώθηκε και ισχύει. 

4. Τις διατάξεις των άρθρων 5 και 7 παρ. 2 περ. β. του 
ν. 3469/2006«ΕθνικόΤυπογραφείο, Εφημερίςτης Κυβερ¬ 
νήσεως και λοιπές διατάξεις» (ΦΕΚ 131 /τ. Α728.06.2006). 

5. Τις διατάξεις των άρθρων 9 και 18 του ν. 2690/1999 
«Κώδικας Διοικητικής Διαδικασίας» (ΦΕΚ 45/τ. Α7 
09.03.1999) όπως τροποποιήθηκε και ισχύει. 

6. Τις υπ'αριθμ. 81320 και 77909/01.12.2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ. 4302./τ. Β730.12.2016), με 
τις οποίες εγκρίθηκε η τροποποίηση του Οργανισμού 
της Περιφέρειας Κεντρικής Μακεδονίας (π.δ. 133/2010, 
ΦΕΚ 226/Τ.Α727.12.2010). 

7. Τις διατάξεις των άρθρων 54 και 90 του π.δ. 63/2005 
(ΦΕΚ 98 Α/22-4-2005) «Κωδικοποίηση της νομοθεσίας 
για την Κυβέρνηση και τα κυβερνητικά όργανα.». 

8. Τις υπ' αριθμ. Γ.Π.Κ.Μ./οικΙ827/08-06-2016 και 
Γ.Π.Κ.Μ/οικ. 642/20.02.2017 αποφάσεις του Περιφερει¬ 
άρχη Κ.Μ περί ορισμού Αντιπεριφερειαρχών και ανάθε¬ 
σης τομέων ευθύνης σε όλους τους Αντιπεριφερειάρ- 
χες της Περιφέρειας Κεντρικής Μακεδονίας (ΦΕΚ 321/ 
Υ.Ο.Δ.Δ./21.06.2016 και 102/Υ.Θ.Δ.Δ./06.03.2017) 

9. Την υπ' αριθμ. 353591 (7730)/10.09.2014 απόφα¬ 
ση του Περιφερειάρχη Κεντρικής Μακεδονίας περί 
διορισμού Εκτελεστικού Γραμματέα (ΦΕΚ 1253/τ. Γ7 
19.09.2014). 

ΙΟ.Την υπ' αρίθμ. οικ. 30201 (393)/27.01.2017 από¬ 
φαση του Περιφερειάρχη Κεντρικής Μακεδονίας περί 
μεταβίβασης αρμοδιοτήτων των Αυτοτελών Υπηρεσι¬ 
ών της Περιφέρειας Κεντρικής Μακεδονίας στους Αντι- 
περιφερειάρχες και στον Εκτελεστικό Γραμματέα της 
Περιφέρειας Κεντρικής Μακεδονίας, καθώς και παροχή 
εξουσιοδότησης υπογραφής εγγράφων, αποφάσεων και 

άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στους 
Προϊσταμένουςτων Αυτοτελών Υπηρεσιών της Περιφέ¬ 
ρειας Κεντρικής Μακεδονίας (ΦΕΚ 335/τ. Β708.02.2017). 

11. Την αριθμ. ΔΟΑ/οικ.26601/10.10.2007 εγκύκλιο 
του Υπουργείου Εσωτερικών και την αρίθμ. ΔΟΑ/οικ. 
8638/26.03.2013 εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης περί 
μείωσης υπογραφών στις διοικητικές πράξεις και στα 
διοικητικά έγγραφα. 

12. Την ανάγκη απλούστευσης διαδικασιών, για τη 
σύντομη διεκπεραίωση υπηρεσιακών θεμάτων και την 
εξασφάλιση της εύρυθμης και αποδοτικής λειτουργίας 
των Αυτοτελών Υπηρεσιών της Περιφέρειας Κεντρικής 
Μακεδονίας. 

13. Το γεγονός ότι από την παρούσα απόφαση δεν 
προκαλείται δαπάνη σε βάρους του Κρατικού Προϋ¬ 
πολογισμού ή της Περιφέρειας Κεντρικής Μακεδονίας, 
αποφασίζουμε: 

Α.) Την τροποποίηση της υπ' αρίθμ. 30201 (393)/ 
27.01.2017 απόφασης του Περιφερειάρχη Κεντρικής 
Μακεδονίας περί μεταβίβασης αρμοδιοτήτων των Αυ¬ 
τοτελών Υπηρεσιών της Περιφέρειας Κεντρικής Μακε¬ 
δονίας στους Αντιπεριφερειάρχες και στον Εκτελεστικό 
Γραμματέα της Περιφέρειας Κεντρικής Μακεδονίας, 
καθώς και παροχή εξουσιοδότησης υπογραφής εγγρά¬ 
φων, αποφάσεων και άλλων πράξεων «ΜΕ ΕΝΤΟΛΗ ΠΕ¬ 
ΡΙΦΕΡΕΙΑΡΧΗ», στους Προϊσταμένουςτων Αυτοτελών 
Υπηρεσιών της Περιφέρειας Κεντρικής Μακεδονίας (ΦΕΚ 
335/τ. Β708.02.2017) ως ακολούθως: 

1. ) Στην ενότητα 2.), υποενότητα Α.) παράγραφος Α.1.) 
η υποπαράγραφος 4. αντικαθίσταται ως εξής: 

«14.Την κατ' εξαίρεση λήψη απόφασης για άμεση διά¬ 
θεση προσωπικού, οχημάτων και μηχανημάτων, καθώς 
και ότι άλλο απαιτηθεί προς αντιμετώπιση των εκτάκτων 
αναγκών, όταν προκύπτει άμεσος κίνδυνος βλάβης της 
περιουσίας και της ζωής των πολιτών, της οικονομίας, 
των υποδομών και των συμφερόντων της Περιφέρειας 
ή της Μητροπολιτικής Ενότητας Θεσσαλονίκης, σύμφω¬ 
να με τις διατάξεις της παρ. 2 του άρθρου 159 του ν. 
3852/2010.» 

2. ) Στην ενότητα 2.), υποενότητα Α.) προστίθεται πα¬ 
ράγραφος Α.2.) ως εξής: 

«Α.2.) Στους Αντιπεριφερειάρχες των Περιφερειακών 
Ενοτήτων Ημαθίας, Κιλκίς, Πέλλας, Πιερίας, Σερρών και 
Χαλκιδικής της Περιφέρειας Κεντρικής Μακεδονίας ως 
ακολούθως: 

Ι.Την κατ’ εξαίρεση λήψη απόφασης για άμεση διά¬ 
θεση προσωπικού, οχημάτων και μηχανημάτων, καθώς 
και ότι άλλο απαιτηθεί προς αντιμετώπιση των εκτάκτων 
αναγκών, όταν προκύπτει άμεσος κίνδυνος βλάβης της 
περιουσίας και της ζωής των πολιτών, της οικονομίας, 
των υποδομών και των συμφερόντων της αντίστοιχης 
Περιφερειακής τους Ενότητας, σύμφωνα με τις διατάξεις 
της παρ. 2 του άρθρου 159 του ν. 3852/2010.» 

3. ) Στην ενότητα 5.) υποενότητα Α) η παράγραφος Α1.) 
αντικαθίσταται ως εξής: 

Α.1.) Στους Αντιπεριφερειάρχες της Μητροπολιτικής 
Ενότητας Θεσσαλονίκης και των Περιφερειακών Ενο¬ 


τήτων Ημαθίας, Κιλκίς, Πέλλας, Πιερίας, Σερρών και 
Χαλκιδικής της Περιφέρειας Κεντρικής Μακεδονίας ως 
ακολούθως: 

I .Την ετοιμότητα εφαρμογής των Σχεδίων και Μέτρων 
της Πολιτικής Σχεδίασης Εκτάκτου Ανάγκης (ΠΣΕΑ), 
εντός περιοχής ευθύνης τους. 

2. Τη συνεργασία με τις Στρατιωτικές Αρχές, περιοχής 
ευθύνης τους, για την εναρμόνιση των Σχεδίων και Μέ¬ 
τρων ΠΣΕΑ με τα αντίστοιχα των Στρατιωτικών. 

3. Το συντονισμό και την κατεύθυνση των ενεργειών 
όλων των Υπηρεσιών, περιοχής ευθύνης τους, για την 
επίτευξη της εφαρμογής των επιταγών της ΠΣΕΑ. 

4. Τη συγκρότηση Μικτών Επιτροπών και Ομάδων Ερ¬ 
γασίας με συμμετοχή υπαλλήλων των Υπηρεσιών της Πε¬ 
ριφέρειας και των λοιπών Πολιτικών Δυνάμεων, περιοχής 
ευθύνης τους (Κρατικές Υπηρεσίες, Σώματα Ασφαλείας, 
Πυροσβεστικό Σώμα, Νομικά Πρόσωπα Δημοσίου και 
Ιδιωτικού Δικαίου, Οργανισμοί κι Επιχειρήσεις πάσης (ρύ¬ 
σεως Δημόσιες και Ιδιωτικές), για την μελέτη, εισήγηση, 
προγραμματισμό, έλεγχο και σχεδίαση επί διαφόρων 
θεμάτων και Μέτρων ΠΣΕΑ. 

5. Τη μέριμνα για τη χορήγηση αναστολών κατάταξης 
σε εφέδρους, περιοχής τους ευθύνης. 

6. Την έκδοση των Φύλλων Ατομικής Πρόσκλησης 
περιοχής ευθύνης τους, σε περίπτωση Πολιτικής Επι¬ 
στράτευσης. 

7. Την παροχή εξουσιοδότησης και άρσης αυτής, για 
χειρισμό διαβαθμισμένου υλικού, στο προσωπικό υπη¬ 
ρεσιών περιοχής χωρικής τους αρμοδιότητας. 

8. Την τήρηση, αναμόρφωση και επικαιροποίηση των 
σχεδίων οργανώσεως, κινητοποιήσεως και δράσεως 
όλων των Πολιτικών Δυνάμεων, περιοχής ευθύνης τους, 
σε περίοδο πολέμου για την ικανοποίηση των αναγκών 
της Εθνικής Άμυνας. 

9. Την κατάρτιση Μνημονίων Ενεργειών επί σχεδίων 
ΠΣΕΑ/ΠΚΜ πολεμικής περιόδου, περιοχής ευθύνης τους. 

10. Την τήρηση, αναμόρφωση, επικαιροποίηση Μνη¬ 
μονίων Ενεργειών επί σχεδίων ΠΣΕΑ/ΠΚΜ πολεμικής 
περιόδου, περιοχής ευθύνης τους. 

II .Την έγκριση Μνημονίων Ενεργειών επί των Σχεδίων 
ΠΣΕΑ/ΠΚΜ που συντάσσονται από τις Εμπλεκόμενες στα 
Σχέδια Υπηρεσίες, για την περιοχή ευθύνης τους. 

12. Τη σχεδίαση και λήψη μέτρων εξασφάλισης των 
αναγκαίων μέσων, υλικών, εφοδίων και αποθηκευτικών 
χώρων, καθώς και η σύνταξη πινάκων των απαιτούμενων 
πιστώσεων, για την περιοχή ευθύνης τους. 

13. Την επιλογή και την κατανομή του διαθέσιμου προ¬ 
σωπικού για τη συγκρότηση των Μονάδων Πολιτικής 
Άμυνας σε συνεργασία με τις Στρατιωτικές και Αστυνο¬ 
μικές Αρχές, εντός περιοχής ευθύνης τους. 

14. Την επιχειρησιακή εκμετάλλευση των Μονάδων 
Πολιτικής Άμυνας σε περίπτωση έντασης ή σε περίοδο 
πολέμου, εντός της περιοχής ευθύνης τους. 

15. Τη μέριμνα για την επιμόρφωση του άμαχου 
πληθυσμού και του προσωπικού που στελεχώνει τις 
Τοπικές Μονάδες Πολιτικής Άμυνας, περιοχής ευθύ¬ 
νης τους, σε θέματα άμυνας, προστασίας κι επιβίωσης 

στον πόλεμο, σε συνεργασία με τις Αστυνομικές Αρχές 
καθώς και την έγκριση προγραμμάτων εκπαίδευσης 
αυτών. 

16. Τη διεξαγωγή Εθνικών Διακλαδικών Ασκήσεων σε 
επίπεδο Μητροπολιτικής/Περιφερειακής Ενότητας. 

17. Τη μέριμνα για τη συγκρότηση ομάδων εργασίας, 
Επιτροπών κ.λπ. βάσει της υφιστάμενης Σχεδίασης Πο¬ 
λεμικής Περιόδου. 

18. Τη μέριμνα για την ένταξη στους πίνακες Α' και 
Β' Κατηγορίας Οργανισμών κι Επιχειρήσεων, περιοχής 
ευθύνης τους, που κρίνονται απαραίτητοι για τη ζωή του 
Έθνους σε περίοδο κρίσης ή πολέμου. 

19. Τον έλεγχο και την παρακολούθηση της Πολιτικής 
Άμυνας των Δημοσίων Ανεξαρτήτων Ιδρυμάτων (ΔΑΙ), 
περιοχής ευθύνης τους. 

6.) Στην ενότητα 5.) υποενότητα Α) η παράγραφος Α2.) 
αντικαθίσταται ως εξής: 

«Α.2.) Στον Εκτελεστικό Γραμματέα της Περιφέρειας 
Κεντρικής Μακεδονίας, ως ακολούθως: 

1 .Την ετοιμότητα εφαρμογής των Σχεδίων και Μέτρων 
της Πολιτικής Σχεδίασης Εκτάκτου Ανάγκης (ΠΣΕΑ) σε 
επίπεδο Περιφέρειας Κεντρικής Μακεδονίας. 

2. Τη συνεργασία με τις Στρατιωτικές Αρχές, για την 
εναρμόνιση των Σχεδίων και Μέτρων ΠΣΕΑ με τα αντί¬ 
στοιχα των Στρατιωτικών, σε επίπεδο Περιφέρειας Κε¬ 
ντρικής Μακεδονίας. 

3. Το συντονισμό και την κατεύθυνση των ενεργειών 
όλων των Υπηρεσιών, για την επίτευξη της εφαρμογής 
των επιταγών της ΠΣΕΑ, σε επίπεδο Περιφέρειας Κεντρι¬ 
κής Μακεδονίας. 

4. Τη συγκρότηση Μικτών Επιτροπών και Ομάδων Ερ¬ 
γασίας με συμμετοχή υπαλλήλων των Υπηρεσιών της 
Περιφέρειας και των λοιπών Πολιτικών Δυνάμεων, σε 
επίπεδο Περιφέρειας Κεντρικής Μακεδονίας (Κρατικές 
Υπηρεσίες, Σώματα Ασφαλείας, Πυροσβεστικό Σώμα, 
Νομικά Πρόσωπα Δημοσίου και Ιδιωτικού Δικαίου, Ορ¬ 
γανισμοί κι Επιχειρήσεις πάσης φύσεως Δημόσιες και 
Ιδιωτικές), για την μελέτη, εισήγηση, προγραμματισμό, 
έλεγχο και σχεδίαση επί διαφόρων θεμάτων και Μέτρων 
ΠΣΕΑ. 

5. Την κατάρτιση,τήρηση, αναμόρφωση και επικαιρο- 
ποίηση των σχεδίων οργανώσεως, κινητοποιήσεως και 
δράσεως όλων των Πολιτικών Δυνάμεων, σε επίπεδο Πε¬ 
ριφέρειας Κεντρικής Μακεδονίας, σε περίοδο πολέμου 
για την ικανοποίηση των αναγκών της Εθνικής Άμυνας. 

6. Τη σχεδίαση και λήψη μέτρων εξασφάλισης των 
αναγκαίων μέσων, υλικών, εφοδίων και αποθηκευτικών 
χώρων, καθώς και η σύνταξη πινάκων των απαιτούμενων 
πιστώσεων για την Περιφέρεια Κεντρικής Μακεδονίας. 

7. Τη διεξαγωγή Εθνικών Διακλαδικών Ασκήσεων σε 
επίπεδο Περιφέρειας Κεντρικής Μακεδονίας 

8. Τη συγκρότηση ομάδων εργασίας, Επιτροπών κ.λ.π. 
σε επίπεδο Περιφέρειας Κεντρικής Μακεδονίας, βάσει 
της υφιστάμενης Σχεδίασης Πολεμικής Περιόδου. 

9. Τη μέριμνα για την ένταξη στους πίνακες Α' και Β' 
Κατηγορίας Οργανισμών κι Επιχειρήσεων, σε επίπεδο 
Περιφέρειας Κεντρικής Μακεδονίας, που κρίνονται απα¬ 


ραίτητοι για τη ζωή του Έθνους σε περίοδο κρίσης ή 
πολέμου. 

10. Την έκδοση Αποφάσεων και την εφαρμογή Μέτρων 
που άπτονται της Πολιτικής Κινητοποίησης, ανάγονται 
στην κάλυψη ζωτικών αναγκών της Εθνικής Άμυνας και 
του άμαχου πληθυσμού και συμβάλλουν στην αντιμε¬ 
τώπιση εκτάκτων αναγκών σε ότι αφορά την Πολιτική 
Επιστράτευση του προσωπικού, τις επιτάξεις, εκμισθώ¬ 
σεις μέσων και εργασίας, την επιβολή δεσμεύσεων και 
περιορισμών πάσης φύσεως αγαθών καθώς και την 
ενεργοποίηση μερικώς ή γενικώς της Πολιτικής Άμυνας.» 

7.) Στην ενότητα 5.) υποενότητα Β) παράγραφος Β1.) οι 
υποπαράγραφοι 6. και 8. αντικαθίστανται ως εξής: 

«6. Τα Παραρτήματα, τις ΠΡΟΣΘΗΚΕΣ και τα ΕΠΙΣΥΝ 
ΑΜΜΑΤΑ των Σχεδίων ΠΣΕΑ/ ΠΚΜ, πολεμικής περιό¬ 
δου.» 

«8. Τη διαδικαστική αλληλογραφία για παροχή εξου¬ 
σιοδότησης, στο προσωπικό υπηρεσιών έδρας και Μη- 
τροπολιτικής Ενότητας Θεσσαλονίκης, χειρισμού δια¬ 
βαθμισμένου υλικού.» 

Β.) Κατά τα λοιπά η υπ' αρίθμ. 30201 (393)/27.01.2017 
(ΦΕΚ 335/τ. Β708.02.2017, ΦΕΚ 516/τ. Β') απόφαση του 
Περιφερειάρχη Κεντρικής Μακεδονίας περί μεταβίβασης 
αρμοδιοτήτων και παροχής εξουσιοδότησης υπογραφής 
εγγράφων, αποφάσεων και άλλων πράξεων «ΜΕ ΕΝΤΟΛΗ 
ΠΕΡΙΦΕΡΕΙΑΡΧΗ» παραμένουν σε ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Ιουνίου 2017 
Ο Περιφερειάρχης 
ΑΠΟΣΤΟΛΟΣ ΤΖΙΤΖΙ ΚΩΣΤΑΣ 


Αριθμ. απόφ. 113/2017 (3) 

Έγκριση υπερωριακής απασχόλησης τακτικών 
υπαλλήλων του Δήμου Φιλιατών το έτος 2017. 

Ο ΔΗΜΑΡΧΟΣ ΦΙΛΙΑΤΩΝ 

Έχοντας υπόψη τις διατάξεις: 

Ι.Του άρθρου 58του ν. 3852/2010. 

2. Της παρ. 10 του αρ. 12 του ν. 2503/1997. 

3. Του άρθρου 48,49 του ν. 3584/2007. 

4. Του άρθρων 20 του ν. 4354/2015 (ΦΕΚ 176Α'). 

5. Την με αριθ. 2/70738/0022/28-09-2012 εγκύκλιο του 
Υπουργείου Οικονομικών «Κοινοποίηση μισθολογικών 
διατάξεων». 

6. Τις διατάξειςτου άρθρου 15 του ν. 4147/26-04-2013 
περί κύρωσης της από 31-12-2012 πράξης νομοθετι¬ 
κού περιεχομένου «Ρυθμίσεις κατεπειγόντων θεμάτων 
αρμοδιότητας των Υπουργείων Εσωτερικών, Εργασίας, 
Κοινωνικής Ασφάλισης και Πρόνοιας, Δημόσιας Τάξης 
και Προστασίαςτου Πολίτη, της Γενικής Γραμματείας της 
Κυβέρνησης και του Υπουργού Επικράτειας» και άλλες 
διατάξεις. 

7. Το με αριθμ. πρωτ. 2/31029/ΔΕΠ/06-05-2016 έγ¬ 
γραφο του Γενικού Λογιστηρίου του Κράτους σχετικό 

με την παροχή οδηγιών για την εφαρμογή των διατάξε¬ 
ων του Κεφαλαίου Β’ του ν. 4354/2015(176/Α’) «Μισθο- 
λογικές ρυθμίσεις των υπαλλήλων του Δημοσίου, των 
Οργανισμών Τοπικής αυτοδιοίκησης (ΟΤΑ) πρώτου και 
δεύτερου βαθμού ,των Νομικών Προσώπων Δημοσί- 
ου(Ν.Π.Δ.Δ.) και ιδιωτικού Δικαίου (Ν.Π.Ι.Δ.),καθώς και 
των Δ.Ε.Κ.Ο του κεφ. Α' του ν. 3429/2005 (Α'314) και άλλες 
μισθολογικές διατάξεις. 

8. Τις υπηρεσιακές ανάγκες των Ληξιαρχείων του Δή¬ 
μου, του Γραφείου Δημοτικού Συμβουλίου, του Γραφείου 
Δημοτικής Κοινότητας,τηςΤαμειακής Υπηρεσίας καιτου 
Νομικού προσώπου του Δήμου, αποφασίζουμε: 

Α) Εγκρίνουμε για το β' εξάμηνο έτους 2017 καθιέρω¬ 
ση υπερωριακής απασχόλησης τακτικών υπαλλήλων, 
με αμοιβή κατά τις απογευματινές ώρες, νυχτερινές, 
Κυριακές και εξαιρέσιμες για την κάλυψη υπηρεσιακών 
αναγκών του Δήμου ως ακολούθως: 

ΑΝΑΡΤΗΤΕΑ ΣΤΟ ΔΙΑΔΙΚΤΥΟ: 


Ληξιαρχείο Δημοτικής Ενότητας Φιλιατών και Δημο¬ 
τικής Ενότητας Σαγιάδας 


Αριθμός Υπαλλήλων 

Απογευματινή Εργασία 
Ωρες κατά άτομο 

2 

240 

Γραφείο Δημοτικού Συμβουλίου και Δημοτικής Κοινό¬ 
τητας Φιλιατών (Πρακτικογράφοι) 

Αριθμός Υπαλλήλων 

Απογευματινή Εργασία 
Άτομα/Ώρες κατά άτομο 

2 

240 

Υπηρεσίες Νομικού Προσώπου του Δήμου Φιλιατών 
(Μισθοδοσία) 

Αριθμός Υπαλλήλων 

Απογευματινή Εργασία 
Άτομα/Ώρες κατά άτομο 

1 

120 


ΥπηρεσίαΤαμειακής Υπηρεσίας 


Αριθμός Υπαλλήλων 

Απογευματινή Εργασία 
Άτομα/Ώρες κατά άτομο 

2 

240 


Β) Ο αριθμός των δεδουλευμένων ωρών των υπαλ¬ 
λήλων θα βεβαιώνεται με υπηρεσιακό σημείωμα από 
το Δήμαρχο και τον Πρόεδρο του Νομικού Προσώπου 
αντίστοιχα. 

Γ) Από τις διατάξεις της απόφασης αυτής προκαλείται 
δαπάνη σε βάρος του υπό κατάρτιση προϋπολογισμού 
του Δήμου Φιλιατών οικονομικού έτους 2017, η οποία θα 
καλυφθεί από τους κωδικούς με αριθμό 10-6012.001,10- 
6012.002 και 10-6012.003 συνολικού ποσού «6.500,00» 
ευρώ και σε βάρος του υπό κατάρτιση προϋπολογισμό 
του Νομικού Προσώπου έτους 2017 και συγκεκριμένα 
στον Κ.Α. 10-6012.001 ποσού 3.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φιλιάτες, 13 Ιουνίου 2017 
Ο Δήμαρχος 
ΣΠΥΡΙΔΩΝ ΠΑΠΠΑΣ 


Αριθμ. 15214 _ (4) 

Καθιέρωση υπερωριακής απασχόλησης των 
υπαλλήλων που υπηρετούν στον Διεπιστημονι¬ 
κό Οργανισμό Αναγνώρισης Τίτλων Ακαδημαϊ¬ 
κών και Πληροφόρησης (Δ.Ο.Α.Τ.Α.Π.) για το Β'ε- 
ξάμηνο 2017. 

Η ΠΡΟΕΔΡΟΣ ΤΟΥ ΔΙΕΠΙΣΤΗΜΟΝΙΚΟΥ 
ΟΡΓΑΝΙΣΜΟΥ ΑΝΑΓΝΩΡΙΣΗΣ ΤΙΤΛΩΝ 
ΑΚΑΔΗΜΑΪΚΩΝ ΚΑΙ ΠΛΗΡΟΦΟΡΗΣΗΣ 
(Δ.Ο.Α.Τ.Α.Π.) 

Έχοντας υπόψη: 

Ι.Τις διατάξεις του άρθρου 20 του ν. 4354/2015 (ΦΕΚ 
176/Α 1 ) «Μισθολογικές ρυθμίσεις των υπαλλήλων του Δη¬ 
μοσίου, των ΟργανισμώνΤοπικής Αυτοδιοίκησης (Ο.Τ.Α.) 
πρώτου και δεύτερου βαθμού, των Νομικών Προσώ¬ 
πων Δημοσίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.) 
καθώς και των Δ.Ε.Κ.Ο. του κεφ. Α' του ν. 3429/2005 
(ΦΕΚ 314/Α') και άλλες μισθολογικές διατάξεις». 

2. Την εγκύκλιο της Δ/νσης Εισοδηματικής Πολιτικής 
του Γ.Λ.Κ. με αριθμ. 2/31029/ΔΕΠ/6-5-2016 «Παροχή 
οδηγιών για την εφαρμογή των διατάξεων του Κεφα¬ 
λαίου Β' του ν. 4354/2015 (176 /Α')». 

3. Το π.δ. 80/2016 (ΦΕΚ 145/Α 1 ) «Ανάληψη υποχρεώ¬ 
σεων από τους διατάκτες». 

4. Την αριθ. 2/1757/0026/12-1-2017 υπουργική από¬ 
φαση του Αναπληρωτή Υπουργού Οικονομικών (ΦΕΚ 
17/Β') για τον καθορισμό δικαιολογητικών για την κα¬ 
ταβολή αποζημίωσης για υπερωριακή, νυχτερινή, Κυ¬ 
ριακών και εξαιρέσιμων ημερών εργασία. 

5. Το απόσπασμα πρακτικού της αριθ. 188/2-12-2016 
συνεδρίασης της Ολομέλειας του Διοικητικού Συμβου¬ 
λίου του Διεπιστημονικού Οργανισμού Αναγνώρισης 
Τίτλων Ακαδημαϊκών και Πληροφόρησης. 

6. Το γεγονός ότι η υπερωριακή απασχόληση κρίνεται 
απαραίτητη λόγω των ιδιαίτερα αυξημένων, έκτακτων 
και επειγουσών υποχρεώσεων, πέραν του κανονικού 
ωραρίου, που δημιουργούνται κυρίως από: 

- Διεκπεραίωση του αυξημένου όγκου επιστολών για 
την επιβεβαίωση γνησιότητας πτυχίων της αλλοδαπής 
και αντίστοιχων πράξεων αναγνώρισης των δημοσίων 
υπαλλήλων. 

-Τον όγκο αιτήσεων στην αναγνώριση των εξ' απο- 
στάσεως μεταπτυχιακών προγραμμάτων. 

- Αναταξινόμηση, οργάνωση και εκκαθάριση του αρ¬ 
χείου της κάθε διεύθυνσης. 

- Πρωτοκόλληση εισερχόμενων εγγράφων λόγω ιδιαί¬ 
τερα αυξημένου όγκου εισερχομένων σε συνδυασμό με 
την έλλειψη προσωπικού. 

- Πρόσθετες ανάγκες λόγω αποχώρησης του μοναδι¬ 
κού υπαλλήλου πληροφορικής 

-Την αντιμετώπιση του αυξημένου όγκου εργασίας 
στα διοικητικά και οικονομικά θέματα στα πλαίσια της 
εφαρμογής των δημοσιονομικών, μισθολογικών και δι¬ 
οικητικών μεταρρυθμίσεων. 

- Ανάγκες Δικαστικού Γραφείου. 

6. Το γεγονός ότι από την απόφαση αυτή θα προκλη- 
θεί δαπάνη η οποία θα βαρύνει τον προϋπολογισμό του 
ΔΟΑΤΑΠ και όχι τον κρατικό προϋπολογισμό και θα είναι 

εντός των ορίων της πίστωσης του ΚΑΕ 0261 και 0560 
του Προϋπολογισμού του ΔΟΑΤΑΠ έτους 2017, αποφα¬ 
σίζουμε: 

Καθιερώνουμε απογευματινή υπερωριακή απασχόλη¬ 
ση καθ’ υπέρβαση του υποχρεωτικού ωραρίου, προκει- 
μένου να καλυφθούν επείγουσες και έκτακτες ανάγκες 
του Δ.Ο.Α.Τ.Α.Π. για δεκαοχτώ (18) υπαλλήλους, μόνι¬ 
μους και με σχέση εργασίας ιδιωτικού δικαίου αορίστου 
χρόνου, καθώς και αποσπασμένους εκπαιδευτικούς, που 
υπηρετούν στον Δ.Ο.Α.Τ.Α.Π. για χρονικό διάστημα από 
τη δημοσίευση της παρούσης απόφασης στην Εφημερί¬ 
δα της Κυβερνήσεως έως31-12-2017 και έως 120 ώρες 
ανά υπάλληλο. 

Πριν την έναρξη της υπερωριακής απασχόλησης 
θα εκδίδεται απόφαση της οικείας οργανικής μονά¬ 
δας επιπέδου Διεύθυνσης ή Αυτοτελούς Γραφείου του 
Δ.Ο.Α.Τ.Α.Π. για τη συγκρότηση του συνεργείου υπε- 
ρωριακής απασχόλησης στην οποία θα αναφέρεται: ο 
αριθμός και το ονοματεπώνυμο των συμμετεχόντων στο 
συνεργείο υπαλλήλων, η κατηγορία και το Μ.Κ. αυτών, 
το συνολικό χρονικό διάστημα, καθώς και οι ώρες απα¬ 
σχόλησης για κάθε υπάλληλο, κατά μήνα. 

Υπεύθυνος για την εποπτεία και τη βεβαίωση πραγ¬ 
ματοποίησης της υπερωριακής απασχόλησης θα είναι 


ο προϊστάμενος της κάθε Διεύθυνσης ή Γραφείου του 
Δ.Ο.Α.Τ.Α.Π. Οι ανωτέρω βεβαιώσεις, όπως και οι απο¬ 
φάσεις συγκρότησης συνεργείων θα κοινοποιούνται στο 
Τμήμα Προσωπικού και τον εκκαθαριστή μισθοδοσίας. 

Η δαπάνη που θα προκύψει από την απόφαση αυτή και 
θα βαρύνει την πίστωση του ΚΑΕ 0261 του προϋπολογι¬ 
σμού του ΔΟΑΤΑΠ του έτους 2017 και όχι του κρατικού 
προϋπολογισμού, δεν θα υπερβεί το ποσό των εννέα 
χιλιάδων εκατό ευρώ (9.100,00 ευρώ). 

Η παρούσα απόφαση έχει ισχύ από την ημερομηνία 
δημοσίευσής της. 

(Αριθμ. βεβ. Οικον. Υπηρεσίας για την ύπαρξη πίστω¬ 
σης 13783/ΔΔΟ/30-5-2017). 

(Αριθμ. απόφ. Ανάληψης Υποχρέωσης αριθ. Ο.Υ.Δ. 
64/9-6-2017 (ΑΔΑ: 97ΔΧ46ΨΖ34-ΔΛΘ)). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2017 

Η Πρόεδρος 

ΕΛΕΝΗ ΠΑΠΑΔΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























